Irina Lee

**Irina Lee** (født 13. mars 1976) er norsk journalist, foredragsholder og forfatter. Lee har tidligere jobbet som nyhetsjournalist i *[[Bergensavisen]]*, *[[VG]]*, TV 2 og *[[Bergens Tidende]]*, samt redaktør i *Norway Times* i New York (2002–2004). Hun er utdannet cand. mag. fra Universitetet i Oslo, med fagene journalistikk (HiOA), statsvitenskap grunnfag (UiO), samt delfag i Midtøsten- og Nord-Afrika-kunnskap (UiO) og sosialøkonomi (UiO).

Etter å ha jobbet som journalist i 15 år, tok Lee sluttpakke fra *Bergens Tidende* i 2009. Siden har hun vært frilanser og selvstendig næringsdrivende, og jobbet med formidling og historiefortelling. Dette inkluderer avis- og magasinartikler, foredrag og kurs. Hun har i tillegg skrevet og gitt ut en rekke bøker, både alene og i samarbeid med institusjoner og enkeltpersoner.

I 2012 etablerte Irina Lee forlaget Skriptor. Forlaget tilbyr hjelp til bedrifter og private, som ønsker å ta vare på sine historier i bokformat. I 2017 kjøpte forlaget for første gang rettighetene til en utenlandsk tittel; *Bright Line Eating* (Hay House, 2017). Boken ble gitt ut på norsk i august 2017, under tittelen *[[Spis deg fri]]*. Kort tid etter lanseringen gikk *Spis deg fri* inn på den norske bestselgerlisten.

I 2023 kjøpte Skriptor de norske bokrettighetene til den internasjonale bestselgeren *Breaking the Habit of Being Yourself* av Dr. Joe Dispenza. Boken ble utgitt på norsk 12.12.23 under tittelen Bryt vanen med å være deg selv, og debuterte på 5. plass på den offisielle bestselgerlisten i januar 2024.

I juni 2024 ga Skriptor ut boken *Spis deg fri på 66 dager* av Irina Lee og Randi W. Sekkingstad. Boken toppet den norske bestselgerlisten sommeren 2024, og ble liggende til sammen 15 uker på Boklista høsten 2024.  

Forlaget Skriptor eies 100 prosent av Irina Lee.

Irina Lee er den yngste av de tre døtrene til Lee Chul-ho.

## Bibliografi
* *Spis deg fri på 66 dager* – sakprosa (Skriptor, 2024). Skrevet i samarbeid med Randi W. Sekkingstad. - ISBN 9788293802013
* *Bryt vanen med å være deg selv –*  sakprosa (Skriptor, 2023). Norsk oversettelse av *Breaking The Habit of Being Yourself* (Hay House, 2012), skrevet av Dr. Joe Dispenza. - ISBN 9788293802068
* *Restart – For deg som strever med matavhengighet* – sakprosa (Skriptor, 2022). Norsk oversettelse av *Rezoom – The Powerful Reframe to End the Crash-and-Burn Cycle of Food Addiction* (Hay House, 2021), skrevet av Dr. Susan Peirce Thompson. - ISBN  9788293802020
* *Den offisielle kokeboken* – sakprosa (Skriptor, 2020). Norsk oversettelse av *The Official Bright Line Eating Cookbook* (Hay House, 2019), skrevet av Dr. Susan Peirce Thompson. - ISBN 9788299961493
**Reddet* – sakprosa (Skriptor, 2018). Utgitt i forbindelse med 40-årsjubileet for Stiftelsen Norsk Luftambulanse. Skrevet i samarbeid med Hanna Norberg. 
**Spis deg fri* – sakprosa (Skriptor, 2017). Norsk oversettelse av *Bright Line Eating* (Hay House, 2018), skrevet av Dr. Susan Peirce Thompson.  - ISBN 9788299961462
**Alkoholfri* – sakprosa (Pax, 2017) - ISBN 9788253040011
**Førsteklasses mat* – sakprosa (Kagge, 2017). Skrevet i samarbeid med Opplysningskontoret for frukt og grønt - ISBN 9788248917021
* *Entusiasme gjennom generasjoner* – sakprosa (Skriptor, 2016) 
* *Smak* – sakprosa (J. M. Stenersen, 2016). Skrevet i samarbeid med Kirkens Bymisjon . - ISBN 9788272016189
* *Norge Rundt* – sakprosa (Kagge, 2016). Skrevet i samarbeid med NRK. - ISBN 9788248918479
* *Tenk som en kriger* – sakprosa (J. M. Stenersen, 2014). Skrevet i samarbeid med Tommy Fjeldheim.  - ISBN 9788272015625
* *Shoppingfri* – sakprosa (Pax, 2013). - ISBN 9788253037103
* *Den rosa boken* – antologi (CappelenDamm, 2013)
* *Raus* – sakprosa (J. M. Stenersen, 2012). Skrevet i samarbeid med Kirkens Bymisjon
* *ARKA* – 1912–2012 – sakprosa (Skriptor, 2012). Skrevet i samarbeid med StrømbergGruppen.
* *BAMA – en fersk historie* – sakprosa (Kagge, 2011). Skrevet i samarbeid med BAMA
* *Villa Malla* – sakprosa (Aschehoug, 2011). Skrevet i samarbeid med Sonja Lee. 
* *Det sa min far.* (Mr. Lee – en historie om krig, kjærlighet og nudler) – sakprosa (Kagge, 2010) - ISBN 9788248909903
* *Saus* – sakprosa (Versal, 2007). Skrevet i samarbeid med Sonja Lee.
* *Jordbær* – sakprosa (Versal, 2006). Skrevet i samarbeid med Sonja Lee.
* *Sesonger* – sakprosa (Aschehoug, 2001). Skrevet i samarbeid med Sonja Lee.

## Referanser


## Kilder
*Presentasjon av Irina Lee i Forfatterkatalogen på Forfattersentrums nettsider

## Eksterne lenker
*  Irina Lee Besøkt 6. oktober 2017
*  Forlaget Skriptor Besøkt 6. oktober 2017
* (no) Spis deg fri AS